ofte uzataj programoj en Esperanto
#000000
PDF-libro, bela sed ne oportuna
#000001
Libro de bamboaj pecoj en antikva Ĉinio, imitita nun-tempe
#000002
Mi estas legema. Mi ĉiam legas, eĉ atentante aŭtobuson aŭ renkontiĝon. Kompare kun antikvaj ĉinoj, kiuj kunportis libron faritan per bambuaj pecoj, mi estas feliĉa kun la malpeza papera libro.
#000003
La disvolviĝo de scienco kaj tekniko pli faciligas la legadon. Poŝtelefonoj, elektronikaj legiloj kaj aliaj elektronikaj epikaĵoj kun malgranda ekrano, kiujn oni povas facile kunporti kaj preni per unu mano, kapablas enteni pli ol mil librojn! En la reto estas multaj senpagaj aŭ malmulte-kostaj legaĵoj, kiujn oni povas elŝuti kaj legi per porteblaj elektronikaj epikaĵoj.
#000004
Elektronika legilo, kiu povas enteni librojn pli ol mil
#000005
Sed estas bedaŭrinde, ke esperantistoj iras tre malproksime post la tekniko.
#000006
Temante la elektronikan libron, esperantistoj konsideras antaŭ ĉio nur la formon PDF. En la reto preskaŭ ĉiuj libroj kaj gazetoj en Esperanto estas de la PDF-formo.
#000007
La formo PDF aperis en jaro 1993, kiam ankoraŭ ne estis epikaĵo kun malgranda ekrano, kiun oni povis enpoŝe porti kaj per kiu oni povis legi.
#000008
Libroj aŭ gazetoj en PDF-formo estas tre belaj kaj aspektas kiel veraj paperaj legaĵoj en la komputilo aŭ tabula komputilo. Sed legado dum longa tempo sidi antaŭ komputilo estas granda turmento al la korpo, kaj tabula komputilo ne estas tiel oportune portebla kiel poŝtelefono. La poŝtelefono kaj elektronika legilo estas pli oportunaj por legi iam ajn kaj ie ajn.
#000009
Apud papera eldono, UEA aperigas la revuon “esperanto” ankaŭ en PDF-formo. Sed mi neniam tra-legas ĝin. Ĉar la PDF-formo havas gravan mankon: en la malgranda ekrano, ĝi ne povas faldi la longan linion kaj ne povas denove komposti la paĝon. Legante librojn en malgranda ekrano, la leganto devas tiri la paĝon dekstre maldekstren, kaj inverse foje refoje. Kvankam estas propgramoj, kiuj povas denove komposti la paĝon, tamen ili ofte konfuzas la paragrafon kaj paĝon.
#000010
Fakte nun jam aperas nemalmultaj formoj de elektroina legaĵo, kiuj estas oportunaj por legiĝi per malgranda ekrano.
#000011
La plej simpla formo estas txt, kiu enhavas nur tekston, sen formulo, sen bildo kaj tabelo, sed ĝi povas esti bone rekte legita en ĉiuj komputiloj, poŝtelefonoj kaj elektronokaj legiloj. Dissendante novelojn, romanojn, poemarojn aŭ lernolibrojn, oni povas elekti tiun formon, por ke viaj verkaĵoj povas trafi pli multajn legantojn.
#000012
Se vi dissendas gazetojn kun fotoj, aŭ lernolibrojn kun tabeloj, eĉ sonoj, vi povas elekti la formon EPub.
#000013
La malsamaj aspektoj de la du formoj en la sama poŝtelefono.
#000014
EPub estas malferma normo. Ĉiu povas fari librojn en tiu formo per senpagaj programoj. EPub-libro estas legebla per komputilo, tabula komputilo, poŝtelefono kaj elektronikaj legiloj.
#000015
EPub kaj TXT povas aŭtomate denove komposti la paĝon laŭ la grandeco de la ekrano, kaj montras la kompletan frazon en malgranda ekrano. Plue, tiuj du formoj ankaŭ povas facile ŝanĝiĝi al aliaj formoj, ekzemple mobi, doc, docx, rtf, azw, chm, PDF ktp. Fakte ĉiuj superaj formoj povas tran-formiĝi inter si.
#000016
Aktuale, laŭ mia scio, inter la famaj esperantaj gazetoj, nur la “Monato” kaj “La Ondo de Esperanto” havas version EPub.
#000017
PDF bone funkcias en la komputila ekrano, sed ĝi estas ne oportuna en malgrandaj ekranoj de la aktualaj modernaj epikaĵoj pro la malfacila legado. Farante elektronikajn librojn aŭ gazetojn, oni devas konsideri unue la leg-eblecon antaŭ la aspektan belecon.
#000018
aŭtoro: Solis (Liu Xiaozhe) el Ĉinio
#000019
这个页面的文字是世界语,内容是世界语电子书格式的讨论。
This is website in Esperanto, the most widely spoken constructed international auxiliary language.
#000020
本文评论数 5 komentoj pri “PDF-libro, bela sed ne oportuna”
#000021
Prave! Mi samopinias, Epub estas multe pli taŭga ol la malnova PDF. Ekzemple mi uzas la faman elektronikan legilon “Kindle” kaj se mi havas PDF arkivon mi ĉiam devas ŝanĝigi ĝin al .Mobi kaj ofte okazas problemojn.
#000023
Anstataŭ plendi pri la aferoj kiuj ne ekzistas, pli bone ni ĝuu tion kio ekzistas. Mi lernis Esperanton en 1959 kaj mi uzis Esperanton dum 57 jaroj. Tiam mi neniam plendis ke mi ne havis Esperanton en Interreto, aŭ eĉ ke Interreto ankoraŭ ne ekzistis.
#000024
Solis 文章作者 artikola aŭtoro13 Majo 2018
Sed la Epub-formo jam ekzistas dum longa tempo. Ĝi ne estas afero ne ekzistanta, kaj ĝi ne estas nova tekniko.
#000025
Sed la Epub-formo jam ekzistas dum longa tempo. Ĝi ne estas afero ne ekzistanta, kaj ĝi ne estas nova tekniko.
#000026
Jen mi rekomendas al via atento ankaŭ la artikolon «Bitlibra revolucio» de fama esperantisto Sergio Pokrovskij, kie li priskribis diversajn formojn de elektronikaj libroj: 
#000027
Mi volas aldoni al la temo, ke krom la formo EPuB (.epub), pri kiu vi diras ĉi tie, ekzistas ankaŭ preskaŭ la sama oportuna formo de elektronikaj libroj, t.e. FictionBook (.fb2). Bonvolu legi pri ĝi ekzemple ĉi tie: ).
#000028
Jen kion oni skribas pri ĉi tiu afero en esperanta Vikipedio:
《FictionBook, aŭ esperantigite Fikŝenbuko, estas libera normo de bitlibroj, bazita sur XML, kreita de Demetrio Gribov (Дмитрий Грибов), Miĥaelo Macnev (Михаил Мацнев) kaj la reta komunumo, populara en Ekssovetio. Konforme al sia nomo anglalingva tiu normo estas destinita por bitlibroj beletraj; tial ĝi malhavas rimedojn necesajn por sciencteĥnika literaturo (formulojn ktp; kvankam ja disponeblas la superaj kaj subaj indicoj).
Ekzistas grandaj ciferecaj bibliotekoj da bitlibroj en tiu formo (precipe, sed ne nur, ruslingvaj). Ekz-e Flibusta; aŭ la reta biblioteko Либрусек, entenanta 340 mil librojn de 158 mil aŭtoroj, sume 911 gigabajtojn, inter ili 123 librojn esperantajn en fb2 (laŭ la stato je 2014-11-03).
#000029
La plej simila alia dosierformo bitlibra estas ePub. La plej evidenta diferenco estas, ke, ePub realigas DRM. Bitlibro en ePub konsistas el pluraj dosieroj kunpakitaj; tamen la ePub-pakaĵo kutime estas pli granda ol zipita fikŝenbuko.
La koncepta diferenco konsistas en tio, ke ePub relative pli multe atentas la eksteran prezenton, dum Fikŝenbuko pli atentas la semantikon de tekstopecoj: ekz-e Fikŝenbuko havas apartajn rimedojn por moto, versoj, piednotoj ktp.》
#000030
Ankaŭ mi devas aldiri, ke en diversaj OS ekzistas multe da aplikaĵoj por legi la elektronikajn librojn, kiuj uzas ĉi tiu formon. Ekzemple AlReader, Calibre, CoolReader, FBReader , MoonReader ktp. Ekzistas ankaŭ (krom jam nomata la plej granda flibusta.is) multe da retbibliotekoj, kie libroj Esperante en ĉi tiu formo estas facile troveblaj kaj elŝuteblaj, ekzemple rulit.me, libros.am ktp.
#000031
Retpoŝtadreso ne estos publikigita. Devigaj kampoj estas markitaj *
#000032
Konservu miajn nomon, retpoŝtadreson kaj retejon en tiu ĉi retumilo por uzi kiam mi denove komentos.
#000033
Saluton Solis. Mi nur salutas Vin sincere. Mi jam ne planas ien veturi, mi estas maljuna - 79 jara. Amikece....
#000038
Laurent Mariko, simple trarigardu PIV-on por konstati, ke la novradikoj estas dekmiloj.
#000039
Alia anekdoto : La unua kaj vera lingvo de Usono Mi atendas en vico malantaŭ virino alilingve poŝtelefonanta. Antaŭ ŝi...
#000040
Persone, la plej alloga afero pri la ĉina, analiza lingvo, estas, ke ĝi ne havas seksojn, nombrojn, kazojn, tempojn aŭ...
#000041
Saluton, sinjoro Solis. Mi havas malpli ol 14 jarojn. Bonvolu ne nomi min "s-rino". Bonvolu korekti, dankon.
#000042
La malkuraĝulo ankaŭ timemas sian solecon, kaj neniel povus decidi sian mem vojon. Ajna uma religio verŝajne celas impliki ties...
#000043
Ĉinio hodiaŭ estas forta aktoro en la tutmonda komerca scenejo. Ĉinio verŝajne konscias pri la neebleco instrui la internacia ĉina...
#000044
Ĉu amuza anekdoto? Eble, se oni tiaspecan humoron ŝatas. En mia urbo (Kolonjo en Germanio), kiam mi veturas en taksio,...
#000045